RS 5 «Liv»

RS «Liv» (RS 5) er en tidligere redningsskøyte som ble bygget på Porsgrund Bådbyggeri i 1893/1894 og ble designet av Christian Stephansen fra Arendal.RS 5 Liv DNVF - Den Norske Veteranredningsskøyteforening

RS «Liv» ble – med mindre korrigeringer fra juryformann Colin Archer – bygget etter tegning fra vinnerbidraget i en konkurranse Redningsselskapet satte igang. Målet med konkurransen var å finne den ideelle redningsskøyte som kunne produseres i mange eksemplarer for å kunne dekke selskapets totalbehov langs norskekysten.

«Liv» ble en av de viktigste inspirasjonskildene da Colin Archer bestemte seg for å konstruere den ideelle redningsskøyte, noe som resulterte i RS «Colin Archer» som den første i en lang serie skøyter som ble levert til Redningsselskapet av denne typen.

Frem til 1932 var «Liv» i tjeneste som redningsskøyte og berget 132 personer fra «den visse død», 41 fartøyer fra totalforlis og ga assistanse til totalt 1338 fartøy.

«Liv» er per 2008 i privat eie, og er hjemmehørende ved Blommenholm, Bærum i Oslofjorden.

Et bilde av «Liv» pryder båtførerbeviset som ble innført som obligatorisk fra 1. mars 2010.

 Referanser 

 Eksterne lenker 
 .

Kategori:Norske redningsskøyter
Kategori:Verneverdige fartøy
Kategori:Skip bygget i Norge
Kategori:Skip fra 1893
Kategori:Artikler i sjøfart-prosjektet